Արմեն Ամիրյանն ասաց, որ շենքի նախագծային արժեքը «մոտ 260 միլիոնի չափ է»․ - «Իհարկե, պետք է մրցույթ հայտարարվի, ծավալները նորից շտկվի: Այս տարի կիրականացվեն մոտ 60 միլիոնի չափ աշխատանքներ, բայց հիմնական գումարային հատվածը, վճարումը կլինի եկող տարվա սկզբում՝ պայմանով, որ մենք մայիսին պետք է ավարտենք շինարարական բոլոր աշխատանքները: Մենք ունենք խնդիր նաև լուծելու հաջորդ տարվա բյուջեով՝ թատրոնի գույքի և տեխնիկայի հետ կապված: Շենքը տարբեր սեփականատերեր ունի․ առաջին երկու հարկը մասնավոր սեփականատերեր են, և կարծես լքված վիճակ է այս պահի դրությամբ: Մենք հուսով ենք, որ թատրոնը երբ որ սկսի գործել, մասնավորը ևս ուշադրություն կդարձնի իր տարածքին, և հուսանք, որ այս տարածքները ևս մշակութային նպատակի կծառայեն»: